Aḍris amezwaru akk i d-yura deg udlis-a d win  Maziɣa tin ḥemmleɣ  akken i d-yenna netta yura-t deg unebdu 1886 asmi ḥebsen yemdukal-is n tesnawit deg Draɛ Lmizan akken ad ḥarben ɣef tmaziɣt1, ammud-agi yeqqim 15 n iseggasen seg mi t-yura almi d 2008 i d-yeffaɣ, d imeddukal-is is-yefkan afus n lemɛawna akken ad yeffeɣ wedlis-a.2  Gar zik d tura  d ammud n tullisin yuran s yiwen n uɣanib yettmuddun lebɣi ɣer tɣuri-nsen acku timsal i ɣef wayed i d-yewwi d tt-id yettḥazen amdan deg ixef-ines, d tiqsiḍin n yall ass, zemrent ad ḍrunt deg yal tama, i yal yiwen, deg tɣuri-nsent yal yiwen ad yeɛqel iman-is. Saɛid Cemmax yewwi-d tugniwin n wayen i d-nettmagar di tudert-nneɣ d win iɣ-yesrazfen s telqay ɣer tudert di tmurt n leqbayel.